open-index/open-wikipedia-markdown huggingface dataset:
Bom mobil Aleppo 2017

Tanggal 15 April 2017, sawijiné bom mobil mbledhos ora adoh saka iring-iringan bis ing wewengkon al-Rashideen, sisih kuloné Aleppo, Suriah. Bis-bis iku mau ngangkud para pengungsi saka kutha-kutha kang dikuwasani déning pamaréntah ya iku al-Fu'ah lan Kafriya kang dijaga déning wong ngraman. Bom iku agawé patiné wong 126 ing antarané ana bocah-bocah cacah 68.

Bis sing ngangkud para pengungsi iku mau pangejawantahané sapérangan rembugan kang ditengahi déning pamaréntah Suriah, Iran, lan Qatar (minangka sulih sarirane para ngraman), lan kaleksanan déning Bulan Sabit Abang Suriah Arab. lan dikepung déning pejuang kaum Sunni, arep diangkud mara ing Aleppo.

## Paledhakan 
Serangan bom iku kadadéan ana ing dhistrik Rashideen, sisih kuloné kutha Aleppo, antarané tabuh 15:30 wayah saenggon. Miturut para pawarta, bom mau didèlèhaké ana ing sajeroning mobil kang diparkir ora adoh saka panggonané wong-wong lagi nampa jatah tetedhan, ora adoh saka iring-iringan bis kang mandheg ing gerbang pamriksan kanggo ngangkud para pengungsi kang ketaton.

Pawarta wiwitan mratèlaké yèn mung lusinan warga kang kaprajaya, nanging banjur ana pawarta anyar sing surasané ana tambahan kurban tiwas cacahé ana satus nem likur, ing dina sabanjuré, iku mau miturut Observatori Suriah kanggo Hak Asasi Manungsa. Miturut kelompok sipil White Helmets, sèket lima wong ngalami ketaton.

## Ingkang maragani 
Idhèntitas paraga nganti tumeka saiki durung dingertèni. Miturut setasiyun-setasiyun télévisi ing Suriah, warga sipil saka Fuaa lan Kafriya nyokong pamaréntah salawasé kutha-kutha padha dikepung, lan para ngraman kudu tanggung jawab mbledhosé bom iku mau. Nanging miturut aktivis lawané pamaréntah, mbledhosé bom iku bokmenawa malah pamaréntah dhéwé sing ngecakaké kanggo ngalihaké kawigatèné Serangan kimia Khan Shaykhun.

## Tumanggap 
*  - Sekretaris Jendral PBB António Guterres nyuwun supaya kabèh pihak njamin katentreman warga kang lagi ngentèni saperlu diangkud, lan sapa waé sing ngecakake mbledhosé bom mau kudu tanggung jawab, sarta bakal disèrèt ing pangadilan.
*  – Paus Fransiskus ngecam paledhakan kang kadadéan minangkani pengetan Ngahad Paskah.
*  - Juru bicara Kementrian Luar Negeri, Bahram Qassem uga ngipat serangan kuwi.
*  -  Mantri Luar Negeri Turki ngendika yèn serangan kuwi "mratandhani supaya prajanjèn gencatan senjata prelu dikukuhaké".

## Uga delengen 
* 2015 Zabadani cease-fire agreement ngenani prajanjèn pangilènan kutha-papat nganggo bis
* List of bombings during the Syrian Civil War
* Siege of al-Fu'ah and Kafriya ngenani latar wuri saka pangilènan lan panyerangan marang bis sing dianggo

## Rujukan
Masjid Agung Purbalingga

**Masjid Agung Purbalingga** iku masjid sing ana ana ing Purbalingga Jawa Tengah. Masjid iki diresmikna ana ing Gubernur Jawa Tengah lan dipugar ana ing Bupati Purbalingga, Drs. Triyono Budi Sasongko, MSi. Karo arsitèktur  sing ngadopsi Masjid Nabawi ana ing Madinah lan daya tampunge nganti 12000 wong.
## Deskripsi 
Masjid iki ana ana ing kawasan tengah kutha Purbalingga tepate ana ing ngarep Alun Alun. Alamate ana ing Dalan Jambu Karang No 1 Purbalingga.

Wangunan masjid sing dadi kebanggan masarakat Purbalingga iki duwé ciri khas sing nonjol. Gaya arsitekturé masjid iku maen namung uga mègah. Pas agi dirénovasi taun 2002, masjid iki digawé karo perpaduan antar arsitèktur Jawa lan Timur Tengah. Lan dideleng sedela kaya kémutan maring masjid sing ana ana ing Madinah. Masjid iki duwé payon sing kaya limas susun telu sing warna ijo lan uga duwé kubah warna putih ana ing ndhuwuré. Nang pipiré masjid duwé saka sing dhuwur kaya masjid Nabawi.

Masjid Agung Darussalam digawé taun 1853 M utawa 1269 H ana ing ulama setempat sing jenengé KH Abdullah Ibrahim. Pembangunané dilakokna ana ing dhuwur lemah ambané  5.500 mèter pasagi. Siki masjid kuwé ngalami rénovasi nganti enem wates. Nang taun 1918, 1960, 1970, 1980-1985 lan terakhir ana ing taun 2002-2004. Dana sing dialokasikna ana ing rehab taun 2002 nganti 2 miliar rupiah.

## Préferensi
* Tempate Ibadah ana ing Purbalingga, Jawa Tengah
* Masjid Agung Purbalingga nyèluk Imam Trawèh

## Pranala njaba 
* Seputar Masjid Agung Purbalingga
Masjid Wustha Mangkunegaran

**Masjid Wustha Mangkunegaran** iku masjid tuwa kang mapan ing Kutha Surakarta. Masjid iku minangka "masjid nagara" nalika hadeging Kadipaten Praja Mangkunegaran.

Sajatiné, nalika papréntahan Mangkunagara I wis ana "masjid nagara" kanggo Praja Mangkunegaran sing letaké ing Kauman, Pasar Legi. Namung kanggo "panatagama" (urusané agama), panggonané masjid dilihna maring panggonané saiki.

Pembangunané masjid sing ngrancang arsitek Belanda, Herman Thomas Karsten. Siki masjidé ana ing Dalan Kartini, ana ing iring kulon Pura Mangkunegaran, kelebu ana ing wilayaeh Kalurahan Ketelan, Banjarsari, Surakarta.

## Arsitekturé 
Masjid manggon ana ing papan ambané 4.200 mèter persegi, karo tipe bangunané "tajug" utawa yasan khas Jawa mung kanggo masjid thok. Bangunané ana teras ana ing iring wétan. Kaya Masjid Agung Kraton Surakarta, ing terasé ana *tratag rambat*, kaya gang ana payoné sing madan mèngarep. Kekhasané masjid Mangkunegaran, tratag rambat iki dimaeni karo témbok ana kaligrafiné. Iring kidul ana maning enggon kanggo ngajian sing wadonan (*pawastren*). Nang ngarep masjidé ana saka utawa menara (iring wétan madan ngalor), lan yasan kanggo sunatan utawa khitanan sing diceluk *maligen*.

Ing iring wétan madan ngalor masjid ana prasasti marmer sing dipasang ing témbok tememplek, iku pèngetan pembangunané masjid lan menara ing basa Arab lan bahasa Jawa.

Sangkalan minongka pèngetan. Miwiti pasang tales: muji luhuring salira Nabi (1807 / 1878 M) Ngambali pasang tales: ? (1847 / 1917 M) Pambalaripun tuwin miwiti pasang tales manara: nata pawisikan samadyaning praja (1855 / 1924 M)

## Budhayané 
Jeneng "Wustho" diwehna taun 1949 déning Kepala Takmir ("Penghulu") Pura Mangkunegaran Raden Tumenggung K.H. Imam Rosidi. Seurunge, masjid kur diceluk "Masjid Mangkunegaran".

Masjid Wustho iku papané kanggo njurung kagiyatan spiritual sing dilakokna ana ing Pura Mangkunegaran. Pas kiraban pusaka ana ing karaméan Taun Anyar Jawa ing malem siji Suro sing maca ayat-ayat suci Al Qur'an dilakokna ana ing Masjid Wustho.
 

## Préferensi 
## Pranala njaba 
* Masjid Al-Wustho Mangkunegaran: Lebih 100 Tahun Dikelola Abdi Dalem . Al-Kisah, Majalah Daring. Selasa, 28 Agustus 2012. Diakses 3 September 2014.
Pok-pokan

**Pok-pokan** iku lelembut mawa ilat geni miturut kapitayané wong Jawa. Lelembut iki senengané nèmplèki awaké manungsa lan kéwan, nuli nyesep getihé. Panggoné tilasé nyesep mau banjur katon titik-titik biru. Kanggo nulak lelembut iki, wong lanang dikudokaké nyimpen jimat ing njeron iketé, déné wong wadon ing njeron angkiné.

## Rujukan
Politeknik Harapan Bersama

**Politeknik Harapan Bersama** (dicekak **Poltek Harber**) ya iku pawiyatan luhur swasta kang dumunung ing Kutha Tegal, Jawa Tengah. Pawiyatan iki diadegaké taun 2002 dhedhasar Surat Keputusan Mantri Pendidikan Nasional Angka 128/D/O/2002. Politeknik Harapan Bersama ana ing sangisoré Yayasan Pendidikan Harapan Bersama kang dikukuhaké lumantar Akta Notaris No. 26-05/BH/yy/2002/ PBH PN. Saliyané nggulawenthah ing babagan èlmu-èlmu tèhnik, Poltek Harber uga mbukak program studhi kaséhatan (kabidanan lan farmasi) sarta akuntansi. Program pangajaran kang dicakaké ing Politeknik Harapan Bersama dirancang supaya ngasilaké tenaga ahli kang mandhiri lan profésional ana ing tataran Dhiploma-3 lan Dhiploma-4 kanthi sistem pangajaran vokasional (70% praktèk lan 30% téyori). Pangajabé, lulusané bisa payu ana ing pasar kerja utawa bisa nyiptakaké lapangan kerja.

## Program studhi
*Program Studhi D4 Tèhnik Informatika
*Program Studhi D3 Tèhnik Èlèktro
*Program Studhi D3 Tèhnik Mesin
*Program Studhi D3 Tèhnik Komputer
*Program Studhi D3 Akuntansi
*Program Studhi D3 Kabidanan
*Program Studhi D3 Farmasi

## Unit kagiyatan mahasiswa
* Téater
* Sastra
* Kor
* Sinematografi

## Rujukan
## Pranala njaba
Website Resmi Poltek Harber
Placozoa

**Placozoa** iku filum kéwan invertebrata sing duwé struktur setengi pisan saka kabèh kéwan.  Kaé racaké diklasifikasikna dadi spésies tunggal, *Trichoplax adhaerens*, ana keragaman genetik sing cukup lan mungkin ana lewih sekang siji spésies karo morfologi sing padha. Placozoa pertama kali ditemukan pada taun 1883 olèh ahli zoologi Jerman, Franz Eilhard Schulze (1840-1921) dan sejak taun 1970-an kanthi lebih sistematis dianalisis olèh Karl Gottlieb Grell (1912-1994). Takson iki urung duwé jeneng racaké (contoeh Porifera sing duwé jeneng racaké spons); jeneng ilmiaeh "kéwan datar".

## Ciri - Ciriné 
Placozoa kur duwé siji anggota, *Trichoplax* anu kéwan cilik, dhapuré tipis diameteré 1&nbsp;mm. Kaya *Amoeba*, kéwan iki ora duwé bentuk jelasé, pérangan ngisoré madan njeglong, lan pérangan ndhuwuré rata. Awaké dhéwé saka lapisan njaba epitel sing nglungkuri lembaran sel-sel stellata sing kaya mesenkim kéwan sing lewih kompleks. Sel-sel epitele duwé flagelum, sing dipigunakaké kanggo lumaku sing kaya cecek ana ing ngisor sagara.

Pérangan ngisoré ngeleg partikel-partikel organik cilik kanggo panganan. Kéwan iki bereproduksi kanthi aseksual dengan ngetokna tunas.

## Hubungan evolusioner 
Oranana cathetan fosil sing  teyeng dipastekaké saka placozoa, organisme sing dideleng sadulur filum iki iku *Dickinsonia *sing asalé saka jaman Prakambrium 550 juta taun.

Ilmuwan nglasifikasikna kéwan kaya ana jaringané lan organ sing sing kur kéwan tingkat nduwur, sebab Placozoa sing ora duwé mau kéwan paling basal (utawa paling dhasar ana ing wit filogenetik). Nanging ora anané jaringan utawa organ teyeng baé amarga fitur iki dadi pokok, ilang ing génerasi selanjuté (contoeh chondrostei kaya iwak sturgeon saka balung rawan, nanging ilmuwan nglebokna ing golongan iwak balung atos, amarga kanthi sadulur lewih lewih perek katandhing iwak balung rawan kaya Pari lan Hiu; Iwak sturgeon kelangan  prosès osifikasi/pengatosan balung sing diduwèni buyute), yèn klasifikasi dhasar ora ana jaringan utawa organ ora teyeng dipigunakaké dadi klad.

Placozoa angger disog ana ing pipir oyod wit filogenetik kéwan:

Ilmuwan sekiye nglasifikasikna Placozoa saka deret DNA ing genome; kasile Placozoa disogna ing spons lan eumetazoa, lan yèn ke déleng dadi kéwan paling cilik, lan udhu kéwan paling ngisor ing filogenetik.

Placozoa ora maning dianggep kéwan basal:

## Préferensi
Eumetazoa

**Eumetazoa** (Yunani: εὖ [eu], baik + μετά [META], setelah + ζῷον [Zoon], kéwan) iku clade kang saka kabèh golongan kéwan utama sanèsipun spons, placozoa lan sapérangan bentuk keuripan ora jelas utawa cures liyané, kaya Dickinsonia. Karakteristiké eumetazoans saka jaringan kang disusun ing lapisan kuman, ketekaané neuron lan embrio kang lumaku ing gastrula panggung. Clade iki racaké ngandut seorané Ctenophora, Cnidaria lan Bilateria.Ctenophora sekiye dadi Eumetazoa basal.

Sapérangan phylogenists berspekulasi spons, lan eumetazoans révolusi misah saka organisme sel tunggal (siji), kang artiné kéwan ora mbentuk clade (penglompokan komplit saka organisme kang asalé siji buyut kang pada). Namung, penlitian genetik lan sapérangan karakteristik morfologi, kaya ketekaan choanocytes, njurung asal mola kang pada.

Eumetazoans iku golongan utama saka kéwan ing klasifikasi Lima Krajan Lynn Margulis lan KV Schwartz, kang saka Radiata lan Bilateria- kabèh kéwan nanging udhu spons, placozoans lan mesozoans. Pas agi dadi takson resmi Eumetazoa racaké prengkat dadi subkingdom. Jeneng **Metazoa** uga wis dienggo kanggo ngrujuk ing golongan iki, nanging lewih sok ngaco ing Animalia kabehan. Akeh skema klasifikasi kang ora ing subkingdom Eumetazoa.

## Préferensi
Radiata

**Radiata** iku pringkat taksonomi kang dipigunakaké kanggo klasifikasikna radial simetris kéwan. Istilaeh Radiata iku kesatuan saka sapérangan golongan kéwan kang béda, sapérangan ora mbentuk monofiletik nangisor tampilané filogèni kéwan.
Sebab iki lan masalah homoplasy panganggoan simetri awak dadi karakter filogenetik, istilaeh iki  dipigunakaké mligi ing konteks historis.

Ing abad ke-19, Georges Cuvier nggabungna ctenophore lan cnidaria ing Radiata. Thomas Cavalier-Smith, ing taun 1983, ndefinisikna maning Radiata dadi subkingdom kang saka Myxozoa, Placozoa, Cnidaria lan Ctenophora. Lynn Margulis lan KV Schwartz  ndefinisikan maning Radiata ing kelebu Lima Krajan klasifikasi, sekiye kur Cnidaria lan Ctenophora.

Sekiye simetri radial, racaké dadi ciri khasé ana ing kéwan kang wis diklasifikasikna ing golongan iki, ana kang jelas lan kualifikasiné. Echinodermata misalé, nunjukna salah siji simetri bilateral dadi larva. Ctenophore nunjukna biradial utawa rotasi simetri, kang didefinisikna ana ing sumbu dhapuré kaya sungut lan faring, kang rongkanal letaké ing rongkuadran kebalikanné. Sapérangan spésies ing kelas cnidarian Anthozoa iku bilateral simetris (Misale, Nematostella vectensis). Kaé wis mbiwara angger simetri bilateral kemungkinané wia berévolusi seurungé perpecahan Cnidaria lan Bilateria, lan cnidaria radial simetris wis ngembang dadi simetri radial, kang artiné bilateral ing spésies cnidarian kaya N. vectensis duwé asal utama.

## Préferensi
Dewan Kesenian Semarang

**Dewan Kesenian Semarang** (cara Jawa: **Paheman Seni Kutha Semarang**) dicekak **DEKASE** ya iku organisasiné mitra pamaréntah Kutha Semarang kang tugasé ngayahi jejibahan saperlu nyuksèsaké pambangunan masarakat ing babagan seni-budaya. Organisasi iki ngadeg nalika taun 1999 dhedhasar Instruksi Mantri Dalam Negeri No. 5A taun 1993. DEKASE dibawahi katuwa, lan diampingi déning carik (sékretaris), artaka (*bendahara*), lan sawenèh panitya. Taun 2017, Katuwa Dewan Kesenian Semarang dicekel déning Handry TM, tilas juru warta koran *Harian Suara Merdeka* kang uga sastrawan (carita cekak lan novèl). DEKASE nduwéni sesambungan raket karo paheman seni kutha lan kabupatèn liyané, kaya ta Dewan Kesenian Jawa Tengah, nanging ora duwé hiérarki amarga pangemunahé diurus dhéwé-dhéwé kang saben taun dilapuraké marang Pamaréntah Kutha Semarang.

## Panitya 
* Panitya fotografi
* Panitya sastra
* Panitya pawayangan & pawara
* Panitya jogèd tradhisi
* Panitya jogèdi modhèren
* Panitya lawak
* Panitya seni rupa
* Panitya filem
* Panitya téater tradhisi
* Panitya téater modhèren
* Panitya musik tradhisi
* Panitya musik modèren

## Kagiyatan 
* Panalitèn potènsi seni-budaya enggonan
* Pamekaran potènsi seni-budaya enggonan
* Pangrumat potènsi seni-budaya enggonan
* Dhokumèntasi karya lan kagiyatan
* Panerbitan buku
* Pangiriman duta seni menyang njaban kutha lan njaban nagara
* Kajian (wawan rembug, seminar, lokakarya, lan gladhèn)
* Wahana aprésiasi (gelar seni lan pamèran)

## Taman Budaya Raden Saleh 
Kawit madegé organisasi tekan sapéné, méh kabèh kagiyatan seni kang dicakaké déning Déwan Kesenian Semarang ana ing Taman Budaya Raden Saleh ing Dalan Sriwijaya, Semarang. Komplèk kang ambané kurang luwih sahèktar kuwi nyepakaké fasilitas antarané Gedung Narto Sabdo, kantor sékrétariaté DEKASE, téater ing njaban gedhong, téater kalangan, lan sandhingan karo Perpustakaan Daerah Kutha Semarang lan Gedung Wanita. Nanging, kawit anané wacana arep madegé Trans Studio ing laladan kono, Dewan Kesenian Semarang ngaturaké panguneg-uneg tumrap rancana kuwi menyang Wali Kutha. Sawenèh bab kang dadi uneg-uneg antarané nyuwun supaya paguyuban wayang wong Ngesti Pandhawa diwènèhi panggon ing komplèk Trans Studio kanggo gelaran nguri-uri kabudayan Jawa. Semono uga, para seniman saka kabèh babagan seni uga perlu diwènèhi panggon kang cukup kanggo ruwang èksprèsi.

## Rujukan 
## Pranala njaba 
* Website resmi Dewan Kesenian Semarang
Dynand Fariz

**Dynand Fariz** () ya iku salah sijiné pengrancang busana saka Indonésia. Dhèwèké kondhang minangka pandhégané Jember Fashion Carnaval kang diwiwiti ing taun 2003. Dynan dadi dhalangé salah sijiné panyarta kang olèh bebungah Busana Nasional Apik Dhéwé ana ing kontès kasulistyan sajagad Miss Universe 2014 kang dianakaké ing Florida, Amérikah Sarékat 25 Januari 2014.

## Riwayat 
Dynand Fariz ngrampungaké pawiyatan luhur ing IKIP Surabaya. Dhèwèké uga sinau lan gladhèn ing Sekolah Mode ESMOD Jakarta lan ESMOD Paris. Jenengé kawentar ing saindhenging Nuswantara lan donya nalika kasil ndadèkaké Jember Fashion Carnaval salah sijiné adicara karnaval busana kang mrebawani awit saka uniké, kang ndadèkaké dalan-dalan ing Kutha Jember minangka *cat walk* paling dawa sadonya. Ana ing adicara gedhèn kuwi, Dynand dadi kang ndhalangi lan mandhégani. Jember Fashion Carnaval dhéwé karaméan busana kang diadani saben taun awit taun 2002. Ing taun 2014, Dynan mèlu menggalih rancangané busana kanggo panyarta Miss Universe 2014 saka nagara Indonésia, Elvira Devinamira. Adicara iku dianakaké ing Florida, Amérikah Sarékat nalika 25 Januari 2014. Awit saka karyané Dynan Fariz, Elvira kang nganggo busana kang aboté nganti 20 kilogram mawa sesirah *The Chronicle of Borobudur* iku menangaké bebungah Busana Nasional Apik Dhéwé.

## Karier 
* Ngadegaké House of Dynand
* Pandhégané Jember Fashion Carnaval
* Pangajar ing ESMOD Jakarta

## Rujukan
Basa Aukaans

**Basa** **Ndyuka**, kang uga diarani *Aukan*, *Okanisi, Ndyuka tongo*, **Aukaans**, *Businenge Tongo* (ana kang nganggep jenengé iki ora apik), **Kréol Marun Wétan**, utawa *Nenge* iku basa kréol Suriname kang panyaturé diarani wong Ndyuka. Panyaturé basa iki éwoné wong Marun (biyèn diarani "Négro Rambit") kang digolongaké dadi enem lan manggon ing Républik Suriname lan salah sijiné wong Maroon kang ana ing tlatah Guyana Prancis. Ana 25 nganti 30 éwu panyaturé basa iki manggon ing pérangané nagara kang isih alas tropis. Ethnologue nyathet yèn ana rong basa kang magepokan kang diarani *Ndyuka*.

## Ortografi
Ortografiné basa Aukaans saiki béda karo ortografiné biyèn kang dhedhasar basa Walanda, ya iku *u* ditulis *oe* lan *y* ditulis *j*. Dhigraf *ty* lan *dy* diucapaké kaya cara Jawa *c* lan *j*. Cengkungé arang ditulis kajaba *ná* ("ora"). Ing taun 1908, aksara Afaka dirigeni kanggo nulisaké basa Aukaans.
## Dhialèk 
Basa Aukaans utawa Ndyuka nduwéni telung dhialèk: Ndyuka sajati (utawa *Okanisi*), basa Aluku, lan basa Paramaka, kang béda ètnis.

Sajatiné, basa Kwinti uga béda saka basa Aukaans, nanging isih digolongaké basa "Ndyuka". 
## Rujukan
Basa Palenquero

**Basa Palenquero** (uga diarani ***palenque***) iku sawijiné basa kréol Spanyol kang ana ing Kolombia. Basa Palenquero iki siji-sijiné basa kréol kang asalé saka basa Spanyol ing laladan Amérika Kidul. Ing taun 1998, mung ana watara wong 3.000 kang nganggo basa Palenquero minangka basa sesambungané nagara Kolombia, mligi désa San Basilio de Palenque kang kapernah ing kidul-wétané Cartagena, lan ing sawenèh kampung ing Barranquilla.

Panyaturé basa Palenquero iku turunané batur-batur tukon Afrika kang minggat saka bendharané nalika taun 1602 lan uga wong Indhian. Amarga ora akèh ngalami tetemon karo panjajah Spanyol, basané kang dienggo ya iku kréol kang dhasaré saka basa Spanyol awor basa-basa Afrika kang dadi basané asli para batur tukon iku.

Panyatur basa Spanyol wiyahé ora bisa ngertèni apa kang diucapaké panyatur basa Palenquero. Wong-wong tuwa mligi kang isih nganggo basa iki, déné wong enom mung sithik kang ngerti basa Palenquero.

## Tuladhané tembung
Pratélan tembung ing basa Palenquero, Spanyol, lan Jawa:

## Rujukan
Bagas Dwi Bawono

**Bagas Dwi Bawono** kang kawentar kanti asma **Bagas D. Bawono** () ya iku salah sijiné arsitèk kang uga ngayahi minangka seniman saka Indonésia. Jenengé kawentar lumantar pakaryané awujud cerita cekak lan lakon drama kang diangkat ana ing film layar jembar. *Hasduk Berpola* ya iku salah siji cerita cekaké kang dadi filem, kang lakon pilmé ditulis bebarengan karo Kirana Kejora. Bagas uga naté ngripta lagu-lagu kanggo Duo MAIA ya iku kanti lagu *Sang Juara* (2009).

## Riwayat 
Bagas Dwi Bawono lair ing Surabaya, Jawa Wétan tanggal 14 Juli 1966. Ngrampungaké pawiyatan luhur ana ing Jurusan Teknik Arsitektur Universitas Gajah Mada Yogyakarta ing taun 1990. Sawisé sinau lan ngangsu kawruh, minangka punggawa ing sapérang perusahaan, pungkasané Bagas ngadegaké perusahaan dhéwé kang mligi ing babagan konsultan arsitèk lan kontraktor, Bagas & Associates. Saliyané nekuni babagan *properti*, Bagas uga asring nulis prosa, carita cekak, sajak, lan skenario film. Taun 2013, salah siji cerita cekaké kang sesirah *Hasduk Berpola* digawé awujud film layar jembar, ngangkat prakawis nasionalisme ing donyané bocah-bocah. Skenario kang digarap bebarengan karo Kirana Kejora, mau kasil éntuk pangajiminangka Filem Favorit Pilihan Pamirsa ing Apresiasi Film Indonésia 2013, ngalahaké telu panyarta liyané, ya iku *Habibie & Ainun, 5 cm*, lan *Tampan Tailor*. Bagas sabanjuré nulis kumpulan cerita cekak sesirah *Ibu, Doa yang Hilang*, kang ngamot 29 cerita cekak kebak pitutur. Buku kuwi ditulis dhedhasar cerita sanyatané perjuangan ibuné minangka wong tuwa kang ngrawat putra-putriné dhèwèkan. Kasilé ngedol buku iku, kabèh disumbangké kanggo kagiyatan sosial.

Taun 2015, Bagas Dwi Bawono bareng karo Dr. Soegiyanto, Bintang Juliarso nggagas anané medha sosial pawiyatan makinpintar.com. Media sosial iku digawé lan digulawenthah bebarangan karo PPTSI Universitas Airlangga.

## Pakaryan 
* Ibu, Doa yang Hilang (cerita cekak, Penerbit Zettu, 2013)
* Hasduk Berpola (skenario filem, 2009)
* Sultan Aji Muhammad Sulaiman Airport (skenario filem, 2013)
* Sang Juara (lagu, mélodi lan musik olèh Maia Estianty, dinyanyikaké déning Duo Maia)
* Sales Insight: Pride, Passion, Profit (Gramedia Pustaka Utama, 2016)

## Minangka kuru arah 
* Sultan Aji Muhammad Sulaiman Airport, 2013

## Bebungah 
* Hasduk Berpola dipilih minangka Filem Inspiratif Kemendikbud, 2013
* Hasduk Berpola dadi Filem Favorit Pilihan Pamirsa ing Apresiasi Film Indonésia, 2013
* Hasduk Berpola dadi minangka Rantaman *Educational Screening* IFF Melbourne, 2015

## Uga delengen 
* Kirana Kejora
* Hasduk Berpola

## Pranala njaba 
* Sepinggan International Airport (Sultan Aji Muhammad Sulaiman Airport), the project
* Trailer Hasduk Berpola
* Sales Talk Show with Dedy Budiman Episode 25: Profesi Sales di mata Seorang Arsitek

## Rujukan
Sruti Respati

**Sruti Respati** () ya iku salah sijiné penyanyi keroncong saka Surakarta, Jawa Tengah, Indonesia. Awit taksih remaja, Sruti wis cedhak karo donyané seni, mligi tembang-tembang Jawa. Nanging jenengé kawentar uga minangka pambiwara utawa *presenter* pawarta ing televisi lokal, pagelaran-pagelaran musik keroncong, uga adicara pahargyan festival.

## Riwayat 
Sruti Respati lair ing Surakarta (Sala), Jawa Tengah, tanggal 26 September 1980. Awit esih remaja wis cedhak karo donyane kesenian. Ana ing pribadiné, mili getih seni saka sakloron wong tuwané. Ramané ya iku dhalang wayang kulit lan ibuné ya iku juru beksa. Kaprigelan ing babagan seni uga mili tumrap sadulur kuwaloné, Endah Laras kang uga nelateni nembang lan pedhalangan. Sruti Respati miwiti *karier* minangka penyanyi, nalika asring disuwun nyanyi ana ing pengetan dina ulang tauné Kamardikan Republik Indonesia, mbeksa beksan Jawa, lan beksan balet. Kapercayan tumrap awaké dhéwé tambah gedhé nalika nerusaké sekolah ana ing pawiyatan luhur Jurusan Basa lan Sastra Jawa Universitas Sebelas Maret Surakarta (UNS). Ing pawiyatané, dhèwèké mèlu saperang unit kagiyatan mahasiswa ing babagan kesenian antarané ya iku nyanyi, nari, lan pagelaran teater. Lan awit saka kuwi, lair pakaryan-pakaryan kréatif. Sawisé ngrampungké pawiyatan ing Universitas Sebelas Maret (UNS) Surakarta taun 2007, dhèwèké nampa pakaryan minangka pambiwara utawa *presenter* pawarta ing televisi daérah kaya ta Jawa TrangSandykala, Kabar Awan, Kabar Wengi ing TATV, Kutha Surakarta. Miwiti pagelaran ing sapérang adicara seni lan pagelaran drama, ketoprak lan modern. Jenengé saya kawentar awit dhèwèké asring katon ing televisi swasta ing Indonesia. Suarané kang merak ati lan sadhuwuré rata-rata agawe Sruti Respati minangka pawongan kang gampang dikenali déning para pamirsa televisi. Sruti uga asring diundang nyanyi ing saperang adicara pangaji. Nanging, saliyané nelateni donya seni, Sruti Respati kacathet minangka pegawé nagari sipil ing Dinas Kabudayan lan Pariwisata Kutha Surakarta, uga dadi pelatih nyanyi ing studio Erwin Gutawa Orchestra.

## Uga delengen 
* Anugerah Musik Indonesia 2012
* Anugerah Musik Indonesia 2013
* Puteri Indonesia 2015
* Jakarta International Java Jazz Festival
* The Best of Kangen Band
* Putra Putri Batik Nusantara 2013

## Rujukan
Mesozoa

**Mesozoa** (tunggal: mesozoon) sing mbingungna anu cilik pisan, kaya cacing parasit sekang invertebrata sagara. Ing taun 2012 esih urung jelas apa kaé turunané platyhelminthes (cacing pipih) utawa bener-bener-primitif, basal metazoans. Lumrahé, makluk cilik sing angèl di pahami, kuwé sekang somatoderm (kulit njaba) sekang sel bersilia sekitaré satu utawa lewih sel réproduksi. Dekadé ganu, Mesozoa diklasifikasina dadi filum. Penelitian molekul filogèni, wis nunjukna yèn mesozoans sing polyphyletic esih misterius. Artiné, kaé seorane ana rong kelompok sing jelas béda.

Sekang temuan anyar biologi molekuler, label mesozoan siki sok diterapaké ngambi informal, udu formal takson. Sapérangan pekerja seurungé mengklasifikasina Mesozoa dadi siji-sijiné filum sekang subkingdom tunggal Agnotozoa. Cavalier-Smith ngomong seorane sapérangan sekang mesozoans sebeneré protistans, udhu kéwan.

Ing abad 19, Mesozoa iku takson kranjang sampah kanggo organisme multisel sing ora duwé invaginating gastrula sing dianggap nentukna Metazoa.
## Evolusi 
Mesozoa sing tau dianggap dhapuré evolusi lihan protozoa lan metazoa, nanging sekiye kaé dianggap mrosot utawa dhapuré madan kaya metazoa. Larva bersilia kaé persis ngambi mirasidium sekang trematoda, lan persilangan internal persis kaya déning sprocysts sekang trematoda. DNA Mesozoan duwé GC-content sithik (40%). Jumlah iki pada karo ciliates, nanging ciliates ana loro inti. Sing hubungane karo mesozoa kaya Annelida, planaria lan nemerteans.

## Préferensi
Kelly Puspito

**Kelly Puspito** () ya iku salah sijiné musikus saka Indonesia. Dhèwèké kawèntar minangka pangripta utawa panganggit lagu *Keroncong Tanah Airku*. Kelly wis cedhak karo donyané musik awit taksih lungguh ing Sekolah Menengah Pertama. Saliyané ngripta lagu keroncong, nganggit, nggladhi paduan suara, keroncong, lan kolintang, dhèwèké uga dadi dosèn sapérang mata kuliah ing Universitas Negeri Semarang (mbiyen IKIP Negeri Semarang) minangka dosèn luwar biyasa. Kelly Puspito kalebu salah sijiné pangripta lagu kang merbawani kamajoan musik keroncong Indonesia. Pakaryané asring di dadekké minangka *materi* adon-adon Festival Bintang Radio lan Televisi (BRTV) uga didadekké bahan kajian déning para mahasiswa kang lagi ngrampungké tugas pungkas awujud nulis skripsi.

## Riwayat 
Awit isih sinau ana ing Sekolah Menengah Pertama, Kelly Puspito wis seneng karo donyané musik lan nyoba mainké. Wektu semono, musik-musik sing wiramane Hawaiian, jazz, lan keroncong, lagi digandrungi déning para pamireng radio lan tivi. Nanging pungkasané Kelly milih musik keroncong minangka musik sing ditelatèni. Kasilé, saka kaprigelané kuwi, dhèwèké terus ditampa makarya ing kantor pos, sinambi nglakoni kagiyatan-kagiyatan kesenian, nggladhen, lan nggulawenthah orkes keroncong kagungané Kodam IV Diponegoro (1961).

Kang kapisan Kelly Puspito ngripta lagu keroncong ya iku nalika dasawarsa 1950-an kanthi sesirah *Cincin Tanda Setiamu*. Kaya déné para musikus keroncong liyané, dhèwèké ngakoni yèn kapribadèné kalebu *romantis* lan kadhang kala luwih mentingké rasa tresna marang kagunan tinimbang *materi*..

Miturut Kelly Puspita, musik keroncong kemajoné kang asli saka Indonesia, kawiwitan saka keroncong tugu, musik iki terus lumebu lan ngalami kamajon ing Semarang. Ciri khas musik keroncong gaya Semarangan iki bisa ditengeri saka suarane cello, sing nyata-nyata béda karo gaya Sala, Ngayogyakarta, utawa Surabaya.

## Uga delengen 
* Sundari Soekotjo
* Keroncong
* Unnes

## Rujukan 
## Pranala njaba 
* Jurnal Unnes 
* Kisah Tokoh Kelly Puspito 
* Kelly Puspito dan Musik Keroncong di Kota Semarang 
* Menunggu Janji Manis Sukawi Sutarip
Yasuyoshi Hamba

'''''' () iku juru main bal-balan asalé Jepang.

## Karier
 tau main ing Júbilo Iwata.

## Pranala njaba 
*
Dewan Kesenian Tegal

**Dewan Kesenian Kota Tegal** (DKT) ya iku salah sijiné organisasi mitrané pamarintah Kutha Tegal kang tugasé mèlu nyengkuyung amrih suksesé pawangunan masarakat ing babagan kagunan-budaya. Organisasi iki didekaké ing taun 1999 kanthi dhedhasar Instruksi Mantri Dalam Negeri No. 5A taun 1993, lan Dudutan Walikota Tegal No. 430/0074/1999 tanggal 29 April 1999, uga Peraturan Dasar Dewan Kesenian Kota Tegal (wiwit taun 2012 diganti jenengé dadi Anggaran Dasar DKT). DKT dipandhégani déning ketua, dibiyantu sapérang wakil ketua, sekretaris, bendahara, litbang, lan para komite. Kaputusan paling dhuwur ing DKT ya iku Musyawarah Daerah (Musda) kang dicekaké saben telung taun pisan. Sakperangan kagiyatan Dewan Kesenian Tegal dibiyantu nganggo dana hibah saka Pamarintah Kutha Tegal. Gedhéné dana hibah kang naté ditampa déning DKT wiwitan ya iku Rp. 50.000.000 (seket yuta rupiah ing 1999-2006), Rp. 100.000.000 (satus yuta ing taun 2006-2009-2012), Rp. 192.000.000 (satus sangang puluh loro yuta 2012-2014), lan Rp. 215.000.000 (rongatus yuta wiwit taun 2015). DKT nduwéni sesambungan karo dewan kesenian daerah kutha lan kabupatèn liyané, kalebu Dewan Kesenian Jawa Tengah, nanging ora gumantung siji salah sijiné, jalaran kabèh kagiyatan organisasi dilaporké langsung mara ing wali kutha Tegal.

## Kagiyatan 
* Panalitèn potensi kagunan-budaya daérah
* Pangrembaka potensi kagunan-budaya daérah
* Nguri-uri potensi kagunan-budaya daérah
* Dhokumentasi pakaryan lan kagiyatan
* Ngetokké buku
* Ngirim duta kagunan ing kutha liya lan mancanagara
* Kajian (wawanrembug, seminar, workshop, gladhen)
* Pagelaran kesenian lan pameran

## Pratélan Ketua DKT 
## Gedung Kesenian 
Aktivitas utawa kagiyatan Dewan Kesenian Tegal kapusata ing Gedung Kesenian, bekas gedung biyoskup Jupiter ing Dalan Setiabudi, Kutha Tegal. Ya ing kono, saliyané para seniman mentasaké pakaryané, seniman saka sapérang kutha saindhengé Indonesia uga asring gelar pakaryané. Nanging awit saka kahanan'w gedung kesenian saya suwé kurang nyukupi kabutuhan, mulané DKT bareng sapérang seniman, sawisé *studi banding* ing Taman Budaya Jawa Tengah ing Surakarta, nyusun usulan mara ing Pamarentah Kutha Tegal taun 2009 supaya digawéké Taman Budaya Tegal (TBT). Kasile, ing taun 2013 Teater Arena TBT sing bisa ngemot penonton cacahé 700 wong, ngadek ing Jalan Kolonel Sugiono lan wis diresmekke. TBT, saliyané dienggo dhéwé, uga bisa kanggo srana pamentasane para seniman ing Jawa Tengah pérangan kulon ing antarané Kabupatèn Batang, Kabupatèn Pekalongan, Kabupatèn Pemalang, Kabupatèn Tegal, lan Kabupatèn Brebes.

## Buku-buku DKT 
* Antologi Puisi *Juada Pasar* (2002).
* Antologi Puisi *Mimbar Penyair Tegal* (2005)
* Antologi Puisi Tegalan *Brug Abang* karya Dwi Ery Santoso (2007)
* Antologi Puisi *Koor Zaman* karya M Enthieh Mudakir (2003)
* Antologi Puisi Penyair Indonesia 1: Angkatan KosongKosong (2011)

## Rujukan 
## Pranala njaba 
* Payung Hukum Dewan Kesenian
* Koran Lokal
* Suara Merdeka
* Kompas
* Penari Tegal ikut festival tari dunia
Cithakan

[jmpl|250x250px| [Kuwé bundt|Wajan gaya Bundt ing silikon lan logam (2008)]]
jmpl|250x250px| Cetakan panganan pungkasan abad kaping 19 lan wiwitan abad kaping-20
**Cetakan**, utawa **cetakan** (Inggris), minangka salah sawijining jinis wadhah sing digunakake ing macem-macem teknik nyiyapake panganan kanggo mbentuk sajian sing wis rampung. Tembung kasebut uga bisa ngrujuk menyang sajian rampung sing digawe ing wadhah kasebut (kayata cetakan jello ). 

## Jinis 
Cetakan bisa digunakake kanggo macem-macem panganan:

* Cake cetakan (eg muffin tins, Bundt Cake, cake angel pangan panci, lan jinis-jinis liyane bakeware )
* Wajan springform
* Cetakan panganan cuci mulut gelatin (uga dikenal minangka "cetakan sele")
* Es krim lan panganan cuci mulut liyane sing beku
* Mousse
* Mentega

## Referensi
Monumen Yos Sudarso

**Monumèn Yos Sudarso** ya iku salah sijiné tugu prasasti ing Kutha Tegal, Jawa Tengah kang didekké minangka wujud pakurmatan marang para pahlawan kang wis nglilakaké nyawané, palastra ing Payudan Laut Aru surya 15 Januari 1962. Monumen iki diresmekaké ing surya 15 Januari 1969 déning Deputi Khusus, Laksamana Muda Laut Suharno. Monumen iki manggon ana ing Dalan Pemuda Kutha Tegal, Jawa Tengah, persis ing ngarepé Gedung DPRD Kutha Tegal. Ing taun 2013, monumèn iku didandani tanpa ninggal bentuk asliné. Saben taun, monumèn iki minangka upacara minangka mengeti Dina Dharma Samudera, déning para prajurit Tentara Nasional Indonesia Anngkatan Laut.

## Sajarah 
Monumen iki didekaké minangka pakurmatan kanggo para pahlawan kang palastra ana ing Payudan Laut Aru surya 15 Januari 1962. Ing payudan iku, salah sijiné prajurit tulad palastra ya iku Deputi Kepala Staf Angkatan Laut (KSAL), Komodor Yos Sudarso, Kapten Laut Wiratno, Kapten Laut Memet Sastrawiria, Letnan Muda Tjiptadi lan selikur anak buahe KRI Macan Tutul liyané. Kajaba iku, gawéné monumèn iku uga kanggo mengeti jasa-jasané para pahlawan laut kang wis nglilakaké dadi pangudi ing Kutha Tegal nalika mangsa Payudan Kamardikan.

Kutha Tegal njarag dipilih minangka papan monumèn amarga saka ing kutha iki cikal lan bakal ngadeké Pawiyatan Angkatan Laut. Tegal awujud kutha pasisir sarta palabuhan kang cukup *strategis* ing sadawané tlatah pasisir lor (pantai utara utawa pantura) Jawa. Ing kutha iki, nalika wiwitan kamardhikan dumadi Badan Keamanan Rakyat (BKR) Laut kang sabanjuré dadi pangkalan-pangkalan Angkatan Laut Republik Indonesia (ALRI) kang duwé kadigdayan gedhé. Ing sabanjuré, pangkalan ALRI IV Tegal malih dadi Corps Armada IV Tegal. Monumen Yos Suedarso dibangun taun 1968 ing Kutha Tegal, Jawa Tengah lan dumunung ing dalan utama, persis ngarepé bekas Balai Kota Tegal (saiki didadekke Gedung DPRD Kota Tegal). Monumen iki diresmekaké surya 15 Januari 1969 déning Deputi Khusus, Laksamana Muda Laut Suharno ngenani pengetan Dina Dharma Samudera.

Sing ngrancang monumèn iki ya iku seniman Saptohoedojo saka Ngayogyakarta, awujud wewangunan piramida kepapras, lan matrialé digawé saka beton. Ing sisih njabané dilapisi marmer ireng lan sisih ndhuwuré diwènèhi dhudhukan patung segi papat minangka guluné monumèn. Ing ndhuwur dhéwé (puncak) monumèn dipasang patung dhadha Komodor Yos Sudarso kang digawé saka bahan perunggu. Dhuwuré monumèn iki 9 mèter, ngadek ing lemah ambané 49 mèter persegi. Patung iki madhep lor, arah Sagara Jawa. Ing sisih tengah, dipasangi simbol ALRI lan sisih ngisor ana jeneng-jeneng para pahlawan Laut Aru kang palastra, sarta dipasang prasasti peresmian kang tulisané kaya mengkéné: "*Monumen Jos Soedarso diresmikan olèh Panglima Angkatan Laut Laksamana Laut Moeljadi, Tegal tanggal 15 Djanuari 1969"*.

## Uga delengen 
* Monumen Bahari
* TNI Angkatan Laut
* Kutha Tegal
* Yos Sudarso
* Saptohoedojo

## Gladri 

Barkas:Monumen Yos Sudarso 2020.jpg
Barkas:Monumen Yos Sudarso.jpg

## Rujukan
Petrus Kaseke

jmpl|al=Empu Kolintang|Petrus kaseke
**Petrus Kaseke** () ya iku salah sijiné panguri-uri piranti musik kolintang saka Kutha Salatiga, Jawa Tengah, Indonesia. Nalika esih umur 10 taun (1952), dhèwèké wis kasil ngripta kolintang 2,5 *oktaf* laras *diatonis* kang sinau saka wong-wong sing duwé kaprigelan lan mainke kolintang. Dhèwèké tur sinau, ngangsu kawruh lan ngembangaké piranti musik iki nganti bisa ngripta titi laras telu setengah *oktaf,* asli, siji *kres*, lan siji *mol*, ing taun 1960.

## Riwayat 
Kolintang, piranti musik tradhisional rakyat Minahasa iku naté ora diparengake dimainke naila mangsa kompeni Walanda. Sebabe, kolintang mau wiwitane dienggo ngiringi upacara ritual pamujan arwah leluhur déning masarakat kono. Sasuwene saabad luwih, kolintang sansaya ilang lan meh ora dingerteni bathange. Tembe sawisé Perang Donya II, kira-kira taun 1952, salah sijiné piyantun tunanetra kang asmane Nelwan Katuuk ngenalke manèh piranti musik ana ing pagelaran musik kang digiyaraké ing Radio Republik Indonesia (RRI) Minahasa.

Pagelaran kolintang kang dimainke Nelwan Katuuk jebule nggugah *inspirasine* salah sijiné bocah lanang cilik umur sepuluh taun saka Ratahan, Minahasa Lor, ngripta piranti musik kolintang. Cita rasa musik saka kalangan kaluwargane ya sing ndadekke bocah mau sansaya tuwuh. Sabanjure dhèwèké ngangsu kawruh nukang saka éyang kakunge, kareben bisa nggawe kolintang.

Kasile, ing taun 1954 bocah lanang sing arane Petrus Kaseke mau bisa ngripta kolintang dawane loro setengah oktaf titi laras *diatonis*. Awis saka telatene lan tansa ngangsu kawruh marang wong-wong sing wis prigel mainake kolintang, dhèwèké bisa ngembangaké kolintang kanti nggawe sing telu setengah *oktatf*, siji *kres*, asli, sarta siji *mol*, taun 1960.

Petrus Kaseke, putra ontang-antinge Pendeta Yohanes Kaseke lan Adelina Komalig. Sanajan saka kulawarga sekeng, naika umur rong puluh taun, Petrus nggayuh predhikat pelajar berprestasi lan nampa beasiswa saka Bupati Minahasa kanggo nerusaké pendhidhikan ing Jurusan Teknik Mesin Universitas Gadjah Mada Ngayojakarta. Nanging sawisé beasiswa saka Bupati Minahasa diwatesi, Petrus kapeksa urip pas-pasan ing Ngayojakarta, lan nelateni main kolintang.

## Pamentasan ing manca nagara 
Tahun 1970 pentas ing Singapura suwéné telung dina. Tahun 1971 pentas ing Australia kira-kira telung sasi. Luwih saka seket kutha diampiri, kalebu Canberra, bareng karo Duta Besar Indonesia ing Australia, Sujitno Sukirno. Tahun 1972 pentas ing saperang kutha ing New York lan Los Angeles, Amérikah Sarékat. Tahun 1973 pentas ing benua Eropa antarané Switserlan, Jerman, Dhènemarken, lan Belanda (dijurung déning Duta Besar Indonesia ing Belanda, Sutopo Yuwono).

## Uga delengen 
* Kolintang
* Maimo Kumolintang

## Rujukan
Kusala Sastra Khatulistiwa

**Kusala Sastra Khatulistiwa (KSK)** salah sijiné pangaji ing donyané kasusastran Indonesia kang dianggit déning Richard Oh lan Takeshi Ichiki, wiwit dianakaké ing taun 2001. Adicara iki, sadurungé dijenengi *Khatulistiwa Literary Award*, nanging taun 2014 ganti jeneng. Para panampa pangaji saka Kusala Sastra Khatulistiwa diparingi bebungah dhedhasar buku-buku puisi lan prosa kang kababar ing kala mangsa rolas sasi sadurungé, sabanjuré dipilih kanthi ngati-ati déning para kurator utawa déwan juri.

## Latar belakang 
Kusala Sastra Khatulistiwa awujud pangaji ing donyané kasusastran Indonesia minangka anané rasa perduli tumrap para panyerat Indonesia. Ing bubaran *milenium* 2000, ing sajeroné pachelaton antarané Richard Oh lan Takeshi Ichiki, Richard Oh ngetokké sawijiné pamikiran ya iku panggayuh mènèhi tunjangan kanggo para sastrawan mligi panyerat Indonesia. Pachelotan iku kawiwitan saka pandelengan Richard Oh tumrap kaanan panguripan saakèhé panyerat penulis Indonesia kang sarwa ngundang kaprihatinan. Kaprihatinan iku terus agawé Richard Oh mikir, piyé yèn saumpamané dianakké adicara pangaji awujud pundhi-pundhi kang lumayan pantes kanggo ngènthèngaké sanggané para panyerat.

Awit saka kuwi, taun 2001 lair *Khatulistiwa Literary Award*, kang sabanjuré ganti jeneng dadi Kusala Sastra Khatulistiwa (2014). Sasuwené nem belas taun, Kusala Sastra Khatulistiwa tansah maju awit anané pamikiran lan usulan saka sakpérang seniman uga sastrawan. Awit mula bukané didekaké, Kusala Sastra Khatulistiwa dirancang minangka pamaringan bebungah sastra saka komunitas sastra kanggo para panyerat. Mula saka kuwi, anggoné para kurator utawa déwan juri milih tuhu ngati-ati, ya iku buku-buku kang dibabar rolas sasi sadurungé.

## Sing mimpang 
## Rujukan 
## Pranala njaba 
*
Basa Ilokano

**Basa Ilokano** (cara Ilokano: *Pagsasao nga Ilokano*) iku basa Filipina kang cacahé panyaturé akèh dhéwé angka telu sawisé basa Tagalog lan basa Cebuano.

Basa iki kalebu kulawarga basa Austronésia, lan seduluran karo basa Malayu, Indonésia, Tetun, Chamorro, Fiji, Maori, Hawaii, Samoa, Tahiti, Paiwan, lan Malagasi. Basa iki uga seduluran karo kulawarga basa Luzon, mligané kang ana ing iring lor, lan saèmper basa Balangao lan dhialèk-dhialèké basa Bontoc iring wétan.

Ing wulan Sèptèmber 2012, Provinsi La Union ngesahaké basa Ilokano (Iloko) minangka salah sawijining basa enggon-enggonan resmi saliyané basa Inggris lan Filipino (Tagalog). Basa Ilokano kalebu anak kulawarga basa Kordiléra Filipina. Basa iki dicaturaké minangka basa guneman kapisan déning wong pitung yuta.
## Sebaran 
Basa Ilokano dicaturaké ing Luzon iring lor-kulon, Kapuloan Babuyan, Cordillera, Lembah Cagayan, Luzon Tengah, lan njlamprah ing Pulo Mindanao. Basa iki uga dicaturaké ing Amérikah Sarékat, kanthi cacahé panyatur paling akèh dumunung ing Hawaii lan California. Basa Ilokano uga minangka basa dudu-Inggris kang akèh dhéwé panyaturé angka telu ing Hawaii sangisoré basa Tagalog lan basa Jepang, kanthi 15% kulawarga ing Hawaii nuturaké basa iki.

## Rujukan
Musiyum Soesilo Soedarman

**Museum Soesilo Soedarman** ya iku salah sijiné museum kang nyimpen barang-barang warisan saka Jendral TNI (Purn) Soesilo Soedarman nalika dhèwèké ngabekti minangka prajurit Tentara Nasional Indonesia (TNI) Angkatan Darat lan nalika dhèwèké dines ing sakperang kementrian ing pamarintahe manten Présidhèn Soeharto. Museum iki dumunung ana ing Désa Gentasari, Kacamatan Kroya, Kabupatèn Cilacap, Jawa Tengah, Indonesia.

## Arsitektur 
Museum Soesilo Soedarman manggon ing sajeroné Pendhapa Wisma Mbah Ageng kang kabangun ing taun 1899 déning Éyang Dipakarsa, penatus (pemangku pamarintah désa) kapisan Désa Gentasari kang kawentar uga minangka Éyang Mendali, panjenangané kuwi éyang buyuté Soesilo Soedarman. Nalika jaman taksih bocah, ya ana ing kono kuwi Soesilo Soedarman manggon, urip bareng wong tuwané, ngangsu kawruh ngèlmu agama saka éyangé. Arsitektur Wisma Mbah Ageng tuhu ngetokaké yasan Jawa kanthi ciri Banyumas, katon saka gendhengé kang dhuwur awujud piramida lan disokong déning welasan cagak kayu jati.

## Barang-barang koleksi 
Ing sakperangan pojokan musèum kapasang barang-barang kang naté dienggo déning Soesilo Soedarman ing Batalyon Kavaleri I TNI-AD awujud kendharaan panser Amphibi gawéan Ruslan taun 1958 lan pesawat Patroli Maritim NOMAD N-22 TNI-AL kanti nomer P-806, mbiyen naté dadi pesawaté Panglima Kowilhan-I. Kendharaan tempur ing kono cekup nyritakaké lampahé Soesilo nalika taun 1956 nganti 1960, kang nalika iku pangkaté dhèwèké taksih Mayor, ngrintis ngadeké Korps Kavaleri Indonesia lan njabat dadi Komandan Batalyon kuwi.

Warisan kang nengeraké pangabekten Soesilo Soedarman minangkani nguri-uri adat lan kabudayan Jawa ya iku anané sepangkon gamelan gadhah Kiai Manis, lan puluhan wayang kulit kang digawé kira-kira abad wolulas. Barang-barang mau nambah kaendahan ruang paviliun sisih wétan. Saliyané gamelan lan wayang, dipasang uga foto-foto kagiyatan Soesilo Soedarman karo sagung kulawarga Karaton Kasultanan Ngayogyakarta, Kasunanan Surakarta, lan Mangkunegaran.

Sakperang barang warisan kang duwé ciri militèr mangsa perjuangan, ditata kanthi komplet ing saben lemari ing museum kuwi. Ana senjata kang naté ngancani nalika dinesé Soesilo Soedarman minangka abdi nagara kaya ta pistol semi otomatik FN-45, P-1 lan TT dipernahake kanti apik. Ing pojok liyané, bedhil kang naté dienggo dhèwèké nalika Perang Donya II kaya déné M-1, SP-1, Senapan Serbu M-16 A-1, SS-1 V-1, HK-33, AK-47, AK-56, Senapan mesin RPD, Pelontar Granat, Pistol Mitraliur, Peluncur Granat Roket RPG-7 lan senapan tabur (Shotgun).

Dipasang uga Patung Badak Cula Satu lan replika pesawat Boeing 747-400 Garuda Indonesia kang tulisané *Visit Indonesia Year 1991* minangka lambang Promosi Pariwisata Indonesia nalika Soesilo Soedarman njabat minangka Mantri Pariwisata.

Foto-foto nalika Jenderal TNI (Purn) H.Soesilo Soedarman séda tanggal 18 Dhésèmber 1997 lan disarékaké nganggo upacara militèr ing Taman Makam Pahlawan Nasional Kalibata Jakarta uga dipasang ing museum iku.

## Uga delengen 
* Soesilo Soedarman
* Kabupatèn Cilacap
* TNI AL
* TNI AU

## Rujukan
Siti sundari

**Dewi Siti Sundari** ya iku putranipun Bathara Wisnu kaliyan Dewi Pratiwi, putranipun Prabu Nagaraja saka Krajan Sumur Jalatunda. Dheke duwé Kangmas jenenge Bambang Sitija, ingkang sawisé mudhun ing donya lan dadi raja ing nagara Trajutisna, kang duwé pangkat prabu Bomanarakasura.

Nalika Bathara Wisnu menyang Arcapada nitits marang Prabu Kresna, raja nagara Dwarawati, Dewi Siti Sundari nyusul menyang donya lan diakoni dadi putrane Prabu Kresna. Dheke duwé watak apik budhine, sareh, setya, lan bekti sanget.

Dewi Siti Sundari krama kaliyan Abimanyu, putrane Arjuna kaliyan Dewi Sembadra, adhine Prabu Kresna. Saka kramane kuwi, dhèwèké ora nglairaké anak. Dheke mati amarga lumebu ing Pancaka/ geni kanggo ngobong layon kanggo bela patine garwane Dewi Siti Sundari, Abimanyu kang palastra ing perang Bharatayuda.

## Rujukan
Ferry Curtis

**Ferry Curtis** () ya iku salah sijiné seniman musik saka, Jawa Kulon, Indonesia. Pakaryané awujud musik puisi balada wis diaturaké marang masarakat minangka kanggo ngunggahké minat maca. Dhèwèké wis gelar pakaryané ing sakpérang kutha Indonésia. Saliyané main musik, Ferry Curtis uga mimpin Balad Cahaya Foundation, dadi narasumber ing sakpérang yeyasan pengembangan unggulan lokal MHMMD (Mengelola Hidup dan Merencanakan Masa Depan) ing pelosok Indonesia bebarengan karo Marwah Daud Ibrahim Ph.D.

## Riwayat 
Ferry Curtis lair ing Kabupatèn Purwakarta, Jawa Kulon, 20 Oktober 1969. Ngrampungké pawiyatan ing ASTI-STSI (Sekolah Tinggi Seni Indonesia) Bandung, Jurusan Téater ing taun 1994. Taun 1990-2002 Ferry Curtis mèlu nyengkuyung pitung pagelaran téater minangka paraga. Luwih saka pat belas pagelaran téater Ferry kajibah dadi panata musik. Naté mèlu kiprah ing sakpérang kelompok téater ing Bandung, antarané KPH – Kelompok Payung Hitam, Sanggar Kita, Studio Teater STSI, Laskar Panggung, lan Bandung Mooj. Ferry Curtis uga ngadegaké sakpérang komunitas musik, ya iku Lain DEKRESIK – Depot Kreasi Seni Musik STSI, Eksperimental Musik, Avonture, Pigura Kecil lan Ferry Curtis & Friends.

Pagelaran musik Ferry Curtis akehé dilakoni ing pawiyatan-pawiyatan, pusat kabudayan, lan kutha-kutha ing Indonesia. Ing taun 1998 dhèwèké miwiti konser tunggal ing Lombok, Nusa Tenggara Barat. Kacathet, dhèwèké wis nganakaké pagelaran tunggal cacahé 29 kanti irah-irahan kang manekawarna. Telung album kang wis dikasilké ya iku: *Live In Concert Ferry Curtis – 2003, Tawis Soca (Cendera Mata) 2003,* lan *Sahabat Cahaya – 2004*. Telung album *kompilasi* religi lan album kapapat tembé dirampungke ana ing taun 2013.

Sakpérang pakaryané para sastrawan sing wis digawé musik antarané Saini KM, WS.Rendra, Suyatna Anirun, Juniarso Ridwan, Nenden Lilis, Acep Zamzam Noer, Soni Farid Maulana, Diro Aritonang, Moh. Sunjaya, R. Budi Sabarudin, Dedy koral, Mat Don, Soerya Disastra, Eti RS, Rachmat M.Sas Karana, Godi Suwarna, lan Meitha KH. Prof. Saini KM ana ing salah siji seratané mratelakaké yèn Ferry Curtis iku salah sijiné seniman musik kang nduwéni interpretasi lirik lan kang mumpuni..

Ferry Curtis karo Katon Bagaskara (musisi) lan dr. Wachyudi Muchin uga bebarengan nggawé wadhah Yayasan Baca Indonesia, kang tansah nyebarké kampanye mandahnéya wigatiné maca kanggo bebrayan ing pelosok Indonesia. Program Gerakan Membaca kang wis dicakaké ya iku ing Pamarintah Kutha Makassar (GMGM - Gerakan Makassar Gemar Membaca, 2007), Provinsi Gorontalo (GGGM - Gerakan Gorontalo Gemar Membaca, 2008), Pemerintah Kota Bau Bau Buton – Sulteng (GBGM - Gerakan Bau Bau Gemar Membaca. 2009), lan Provinsi Jawa Wétan (GAJTM - Gerakan Anak Jawa Timur Gemar Membaca, kang diresmekké ing wulan November 2009).

## Pakaryan 
* Live In Concert Ferry Curtis – 2003
* Tawis Soca (Cendera Mata) 2003
* Sahabat Cahaya – 2004

## Rujukan